জাপানে বিজ্ঞান ও প্রযুক্তিতে যুগোপযোগী উচ্চ শিক্ষার সুযোগ রয়েছে। প্রযুক্তি ছাড়াও পছন্দের যে কোনো বিষয়ে এখানে পড়াশোনা করতে পারেন শিক্ষার্থীরা। বাইরের দেশের শিক্ষার্থীরা সাধারণত বিজ্ঞান, পরিবেশ, চিকিৎসা ও প্রযুক্তির বিষয়গুলো পড়ার জন্য পাড়ি জমায় জাপানে। বিভিন্ন দেশ থেকে আগত শিক্ষার্থীদের পছন্দের তালিকার শীর্ষে থাকা বিষয়গুলো হচ্ছে কম্পিউটার সায়েন্স, আর্কিটেকচার, ইলেকট্রিক্যাল অ্যান্ড ইনফরমেশন সিস্টেম ইঞ্জিনিয়ারিং, বায়োকেমেস্ট্রি, বায়োটেকনোলজি, ইনফরমেশন অ্যান্ড ম্যানেজমেন্ট সায়েন্স, বিজনেস অ্যাডমিনিস্ট্রেশন, ম্যানেজমেন্ট, পলিটিক্যাল সায়েন্স, আন্তর্জাতিক সম্পর্ক, মিডিয়া, ইকোনমি অ্যান্ড ডেভেলপমেন্ট ও ডেন্টিস্ট্রি।